Diari Oficial de la Generalitat Valenciana


Sumari del DOGV 9083, del 13-05-2021 (2021/5095)

Informació pública expedient d'expropiació forçosa per taxació conjunta de terrenys necessaris per a la creació de carril bici per mobilitat urbana i sostenibilitat en el tram oest carretera platja, Pl 2234, Pla d'nversions 2020-2021.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9083

Data del DOGV
:   13-05-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/5095


Data del document
:   04-05-2021

Organisme emissor
:   Ajuntament de Xeraco

Tipus de document
:   Anunci

Descriptors 

:   * Xeraco
    * administració local
    * pla d'urbanisme

Informació pública expedient d'expropiació forçosa per taxació conjunta de terrenys necessaris per a la creació de carril bici per mobilitat urbana i sostenibilitat en el tram oest carretera platja, Pl 2234, Pla d'nversions 2020-2021. [2021/5095]  
L'Ajuntament de Xeraco, per mitjà de la Resolució d'alcaldia 2021-0256, de data 30 de març de 2021, aprova el projecte «Creació de carril bici per mobilitat urbana i sostenibilitat, tram oest de la platja» per a la construcció d'un carril ciclista i per a vianants entre la rotonda d'eixida del nucli urbà pel nord fins a la primera de les glorietes de la carretera de la platja, al costat de la gasolinera, dins de la xarxa d'itineraris per a ciclistes i vianants entre el nucli urbà de la població i la platja.  
  
Aquest carril se situa en la plataforma de la carretera, que ha d'ampliar-se físicament ocupant la superfície d'alguna de les finques que estan en l'eixida de la població en el marge esquerre de la carretera. No es tracta d'una nova infraestructura, sinó de l'ampliació de la infraestructura existent d'una manera limitada, dins de la reserva de dotacions de les normes subsidiàries homologades a la Llei reguladora de l'activitat urbanística, aprovades el 20/06/2000 per la Comissió Territorial d'Urbanisme de València.  
Per això, en data 28 d'abril de 2021, la Junta de Govern Local, en la sessió de caràcter ordinari, va acordar:   
Primer. Iniciar la tramitació de l'expedient d'expropiació forçosa per taxació conjunta dels terrenys necessaris per a l'ampliació del carril bici, tram oest, de la platja, conforme amb el projecte d'expropiació «Creació de carril bici per mobilitat urbana i sostenibilitat, tram oest de la platja»:   
Segon. Autoritzar la despesa que representa l'expropiació forçosa «Creació de carril bici per mobilitat urbana i sostenibilitat, tram oest de la platja» (RC 357555040406).  
Tercer. Sotmetre el projecte a informació pública pel termini d'un mes mitjançant la inserció d'anuncis en el Diari Oficial de la Generalitat Valenciana i en un periòdic dels de major circulació de la província, així com en el tauler d'anuncis electrònic de seu municipal (www.xeraco.es), perquè qui hi puga estar interessat formule les observacions i reclamacions que estimen convenients, en particular pel que fa a titularitat o valoració dels seus respectius drets.  
  
Quart. Notificar individualment les taxacions en les quals apareguen com a titulars de béns i drets en l'expedient, mitjançant el trasllat literal del corresponent full d'apreuament amb els seus criteris de valoració, perquè hi puguen formular al·legacions o una valoració contradictòria en el termini d'un mes comptat des de la data de notificació.  
Cinqué. Notificar l'inici del procediment al registre de la propietat i sol·licitar-ne que havent sol·licitat un certificat de domini i càrregues, faça constar per nota al marge de les inscripcions corresponents que s'ha expedit als efectes de l'expropiació, amb indicació de la data d'inici d'expedient i procediment.»  
  
Xeraco, 4 de maig de 2021.- L'alcalde president: Avelino Mascarell Peiró